Sommige van die toppresteerders was teenwoordig op die funksie wat vir hulle gehou is, terwyl ander die verrigtinge van agter hul rekenaarskerms dopgehou het weens inperkingsregulasies.
“Hierdie is enige akademikus se droom. Ek het altyd gehoop vir ’n topposisie in die provinsie, maar nie gedink ek sal nasionaal meeding nie,” het Buys aan Cara-Lee Dorfling gesê.
Daniel Gouws (19), wat aan die Hoërskool Hermanus in die Wes-Kaap gematrikuleer het, was die land se topleerling in wiskunde. “Dit is ’n ongelooflike gevoel en ek is baie opgewonde en dankbaar daaroor,” het Gouws aan Netwerk24 gesê. Hy gaan vanjaar elektriese ingenieurswese aan die US studeer.